Vi var utroligt glade for at bo i Nadja's lejlighed på vores tur til København. Den lå super tæt på metroen og stranden, men i et stille kvarter. Der var alt hvad vi skulle bruge, selvom vi rejste med vores søn på 1 år, hvilket var rigtigt nemt. Vi mødte aldrig Nadja, da de selv var væk på weekend, men hun var altid hurtig til at svare, også på sms'en efter vi var godt ankommet, da jeg havde et spørgsmål. Nadja havde en virkelig sød kat, Mille, som boede hjemme under vores besøg. Den var rigtig sød og synes kun det var hyggeligt med lidt selskab. Der var desuden gratis parkering lige uden for døren.
Det eneste som kunne være en ulempe, var at der var en meget stejl trappe inde i lejligheden op til soveværelserne, så hvis man er dårligt gående, så kan det være lidt svært. Ellers var alt andet rigtigt fint. Vil til enhver tid anbefale Nadja's lejlighed.